text: Venstre: Stop begrænsninger i Sønderborg
  15 maj 2013 kl. 12.37
  Venstre kræver nu, at alle statslige begrænsninger på øvelsesterrænet på Kærhalvø ved Sønderborg bliver ophævet. Det sker, efter at Danmarks Naturfredningsforening kræver området totalfredet.
  Sønderborg får i dag besøg af Venstres forsvarsordfører Troels Lund Poulsen. 
  For Venstre i Sønderborg er Troels Lund Poulsens besøg en anledning til at gentage partiets ønske om, at Sønderborg Kommune skal kunne overtage øvelsesområdet uden omkostning og uden planlovsmæssige bindinger, når Sergentskolen lukker næste år.
  